|  |  |  |  |  |  |
| --- | --- | --- | --- | --- | --- |
| **Rapporterende enhet:** | **Helsam** | **Rapportert av:** | **Nina K. Vøllestad**  **Knut Tore Stokke** | **Periode:**  **T2 - 2018** |  |

# Rapportering om resultater Helsam (resultatindikatorer og gjennomføring av årsplan 2018-2020)

**Resultatindikatorene**



|  |  |  |  |  |
| --- | --- | --- | --- | --- |
| **Resultater Helsam** | **2014** | **2015** | **2016** | **2017** |
| |  | | --- | | https://styringskart.uio.no/CorpoWebserver/Benchmark/clear.cache.gifhttps://styringskart.uio.no/CorpoWebserver/Benchmark/clear.cache.gifhttps://styringskart.uio.no/CorpoWebserver/Benchmark/clear.cache.gifhttps://styringskart.uio.no/CorpoWebserver/Benchmark/clear.cache.gifhttps://styringskart.uio.no/CorpoWebserver/Benchmark/clear.cache.gifhttps://styringskart.uio.no/CorpoWebserver/Benchmark/clear.cache.gifhttps://styringskart.uio.no/CorpoWebserver/Benchmark/clear.cache.gifhttps://styringskart.uio.no/CorpoWebserver/Benchmark/clear.cache.gif**Pubpoeng pr vit årsverk** | | **1,21** | **1,76** | **2,01** | **2,08** |
| **NFR inntekter** | **33 621** | **38 626** | **40 136** | **31 248** |
| **EU inntekter** | **3 607** | **1 442** | **9 271** | **4 684** |
| **BOA** | **25 982** | **30 105** | **34 029** | **37 306** |
| **Kandidater kat D** | **125** | **127** | **136** | **124** |
| **Kandidater kat F** | **17** | **30** | **24** | **33** |

**Studiepoeng pr heltidsekvivalent**Kommentarer på utviklingen av denne indikatoren er ikke klar da det mangler en avklaring på hvordan studiepoengproduksjonen skal brytes ned på det enkelte studieprogram

**Studentmobilitet**

Kommentarer på utviklingen av denne indikatoren er ikke klar da det mangler en avklaring på hvordan studiepoengproduksjonen skal brytes ned på det enkelte studieprogram

**Publikasjonspoeng pr vit. Årsverk**

Helsam har hatt en positiv utvikling av publikasjonspoeng både i totale tall og per vitenskapelig årsverk. Til tross for dette har vi de siste tre årene hatt svakere produksjon pr vitenskapelig årsverk enn de to andre instituttene noe som i hovedsak må forklares med at omleggingen av beregningen av publikasjonspoeng i større grad favoriserer publiseringstradisjonene til fagene ved Klinmed og IMB. I perioden før beregningsmodellen ble endret hadde Helsam den høyeste andelen av publikasjonspoeng pr vitenskapelig årsverk. Sammenlignet med resultatet for UiO ligger Helsam et godt stykke over, sannsynligvis fordi omleggingen også favoriserer deler av publiseringen ved Helsam.

**EU-tildeling**

Helsam har fortsatt en såpass liten portefølje av EU-prosjekter slik at tildelingen vil svinge til dels betydelig fra år til år. Utviklingen de siste årene viser en tendens til en svak økning i tildelinger. Vår erfaring er at våre miljøer har blitt vesentlig mer aktive i å søke midler, men at det foreløpig ikke har gitt uttelling i form av vesentlig flere innvilgede prosjekter.

**NFR-tildeling**

Helsam har etter flere år med økning i tildelingene fra NFR opplevd en svak reduksjon i tildelingene fra NFR. Vi har så langt i litt for liten grad lykkes med å få innvilget prosjekter etter NFRs omlegging av helseprogrammene. Det er svært høy søknadsaktivitet ved instituttet, og vi har forventninger om å ligge på et høyere tildelingsvolum enn vi gjorde i 2017.

**Kandidater**

Kandidatproduksjonen er en relativt ny resultatindikator. Vi er godt fornøyd med kandidatproduksjonen fra bacehorprogrammet (kategori F), men har forventninger til gradvis økende produksjon i masterprogrammene som følge av den pågående revideringen av porteføljen.

**BOA-tildeling**

Vi har så langt ikke lykkes i å få noen intuitiv forståelse av hvilke prosjekter/aktiviteter som går inn i indikatoren og har derfor ingen mulighet til å kommentere utviklingen. Vi etterlyser en definisjon av indikatoren som gjør at den kan kobles entydig mot UiOs prosjektserier for EFV-prosjekter.

**Utdanning**

Universitetet i Oslo skal tilby attraktiv, forskningsbasert utdanning på høyt internasjonalt nivå som tiltrekker seg dyktige og motiverte studenter. Internasjonalisering skal brukes aktivt for å øke kvaliteten i utdanningene. Studentene skal møte et godt læringsmiljø og få god oppfølging fra studiestart og videre i utdanningen.

UiO vil arbeide for å gi utdanningskvalitet et ytterligere løft, og etablerer Senter for læring og utdanning for å samle og koordinere eksisterende støtteressurser til utdanning. Gjennom bedre koordinering av støttevirksomheten kan UiO utnytte både faglig, administrativ og teknisk kompetanse i utviklingen av fremtidsrettede lærings- og vurderingsformer.

UiO vil arbeide for en tydeligere arbeidsdeling og mer samarbeid i sektoren, både nasjonalt og i en nordisk kontekst.

**Tiltak som skal gjennomføres på fakultetsnivå[[1]](#footnote-1):**

**Tiltak 1:**

Fakultetene skal styrke studentenes integrering i fagmiljøet og gi god oppfølging underveis i studiene.

*Forventede resultater ved utgangen av 2018:*

* Fakultetet har analysert data om studiegjennomføringen ved fakultetet.
* Fakultetet har prioritert tiltak for å øke studiegjennomføring med bakgrunn i gjennomført analyse.

*Forventede resultater ved utgangen av 2020:*

* Fakultetet har redusert andelen frafall etter to semester.
* Fakultetet har økt andelen bachelor-, master- og ph.d.-studenter som gjennomfører på normert tid.

**Status for gjennomføring:**

Helsams arbeid med revidering av masterporteføljen har blant annet fokus på å tilby studieprogrammer som gir god gjennomføring. Med en større omlegging av porteføljen pågående har vi ikke iverksatt andre særskilte tiltak knyttet til gjennomføring nå.

**Tiltak 2:**

Fakultetene skal ta i bruk nyskapende og studentaktive lærings- og vurderingsformer for å styrke studentenes læringsutbytte og utdanningenes arbeidslivsrelevans.

*Forventede resultater ved utgangen av 2018:*

* Fakultetet har en ytterligere økning i andel digital eksamen.
* Fakultetet har større variasjon i lærings- og vurderingsformene innenfor hvert studieprogram.

*Forventede resultater ved utgangen av 2020:*

* Fakultetet har styrket utdanningenes arbeidslivsrelevans.
* Fakultetet har økt andelen studieprogram som tilbyr praksisplasser.

**Status for gjennomføring:**

Arbeidet med videreutvikling av lærings- og vurderingsformer skjer kontinuerlig. Vi vil i denne omgang trekke fram arbeidet med sensorveiledninger for alle emner og involveringen av arbeidslivsaktører i arbeidet med revidering av masterporteføljen.

**Forskning**

UiO har stor faglig bredde og fagmiljøer som er langt framme i sin forskningsfront. UiO skal fremme grensesprengende forskning og være en etterspurt samarbeidspartner. Høy kvalitet og innovative fagmiljøer gjør UiO konkurransedyktig på nasjonale og internasjonale arenaer.

Prioriteringene skal bidra til at UiO kan bygge fremragende forskningsmiljøer som fortsetter å være robuste og faglig sterke over tid, og bidrar aktivt i nasjonale og internasjonale nettverk. Dette krever at UiO sikrer god og profesjonell rekruttering av internasjonalt ledendeforskere, samt tilrettelegger for god oppfølging og skaper gode karriereveier for ph.d-kandidater og postdoktorer.

UiO har, i en benchmark-undersøkelse, analysert UiOs deltakelse i EUs rammeprogram. For bedre å støtte opp under økt deltakelse i Horisont 2020 og kommende rammeprogram vil UiO følge opp denne videre. I konkurransen om eksterne midler lykkes UiO godt der kvalitet er det viktigste kriteriet, men har potensiale i å utnytte bredden av programmer bedre. For å støtte bedre opp under søknadsprosesser og drift av EU-prosjekter, skal UiO sikre en hensiktsmessig organisering og dimensjonering av det administrative støtteapparatet for forskningsmiljøene.

Det vil være et særlig fokus på utvikling av de tverrfaglige satsingene UiO:Livsvitenskap, UiO:Energi og UiO:Norden og de fem verdensledende miljøene.

**Tiltak som skal gjennomføres på fakultetsnivå:**

**Tiltak 3:**

Fakultetene skal ha en betydelig økning i finansiering fra EU-systemet.

*Forventede resultater ved utgangen av 2018:*

* Fakultetet har gjennomgått sin prosjektportefølje og identifisert områder i de tre hovedgruppene i Horisont 2020 hvor de har størst potensiale for å øke sin deltakelse.

*Forventede resultater ved utgangen av 2020:*

* Fakultetet har en årlig økning i antall søknader og gjennomslag innenfor de tematiske områder i Horisont 2020.
* Fakultetet har økt gjennomslag innenfor European Research Council i Horisont 2020.

**Status for gjennomføring:**

Helsam har hatt økende søknadsaktivitet mot EU de siste årene, men så langt har det ikke resultert i noen vesentlig økning i tildelingene fra EU. Vi opplever at fakultetet gjennom EEF sammen med lokalt ledertrykk er de viktigste tiltakene for å nå målene.

**Tiltak 4:**

Rekrutteringsprosessene ved UiO skal forbedres.

*Forventede resultater ved utgangen av 2018:*

* Fakultetet har implementert egne rutiner som skal sikre raskere tilsetting.
* Fakultetet har redusert gjennomsnittlig tid for rekruttering av vitenskapelig tilsatte.

*Forventede resultater ved utgangen av 2020:*

* Fakultetet har fulgt opp og iverksatt tiltak i henhold til UiOs rekrutteringsstrategi.

**Status for gjennomføring:**

Helsam har pt ikke iverksatt noen nye rutiner på området

**Samfunnskontakt og forskningsformidling**

Et viktig samfunnsoppdrag for UiO er å bidra til at forskningsbasert kunnskap preger samfunnet og møter vår tids store samfunnsutfordringer. UiO skal formidle kunnskap og ny innsikt gjennom aktiv dialog og samarbeid. Kunnskap fra UiOs fagmiljøer, som de tverrfaglige satsingene, toppforskningsmiljøene og forskningsbaserte utdanninger skal kommuniseres til samfunnet.

UiOs museer og Universitetsbiblioteket er sentrale for universitetets åpne formidling mot samfunnet. Saman med ledelseslinjen er Universitetsbiblioteket viktig i UiOs arbeid med å tilgjengeliggjøre forskning, blant annet gjennom arbeidet med Open Access. Det arbeides med å realisere et nytt klimahus og rehabilitere Geologisk museum. Dette vil gi en plattform for moderne utstillinger og formidling til allmenheten.

Kommunikasjonsarbeidet ved universitetet må støtte opp under UiOs samfunnsoppdrag. Dette krever en kunnskapsbasert prioritering av målgrupper og tiltak, og evaluering av kommunikasjonens effekt.

**Tiltak som skal gjennomføres på fakultetsnivå:**

**Tiltak 5:**

Fakultetene skal sikre at kommunikasjonsarbeidet støtter opp om universitetets samfunnsoppdrag og enhetens strategiske prioriteringer og iverksette og gjennomføre

målrettede og målbare tiltak for forskningsformidling og samfunnskontakt.

*Forventede resultater ved utgangen av 2018:*

* Fakultetet har identifisert de viktigste strategiske prioriteringene som forskningsformidling og samfunnskontakt kan støtte opp om og prioritert relevante målgrupper.
* Fakultetet har iverksatt målrettede tiltak for forskningsformidling og samfunnskontakt og planlagt hvordan effekt av tiltakene skal evalueres.

*Forventede resultater ved utgangen av 2020:*

* Fakultetet har evaluert hvilken effekt kommunikasjonstiltakene har hatt for de strategiske prioriteringene.
* Fakultetet har bidratt til at enhetens ledende fagfelt og sterkeste miljøer er kjent i prioriterte målgrupper.

**Status for gjennomføring:**

Helsam har ikke iverksatt noen tiltak på området. Vi imøteser en prosess for utvikling av kommunikasjonsstrategi for fakultetet.

**Innovasjon**

Et felles innovasjonsløft skal skape en tydelig visjon og ambisjon, og utvikle en sterk identitet for innovasjonsarbeidet ved UiO. Målet er å synliggjøre innovasjonsaktivitet ved UiO på en god måte, og i større grad realisere potensialet som finnes i fagmiljøene til innovasjon, verdiskapning og omstilling for å møte komplekse samfunnsutfordringer.

I tiden fremover må det arbeides for å utvikle en kultur og et strategisk rammeverk som åpner for en bred tilnærming til innovasjonsarbeid, med fokus på utvikling av innovasjonskapasitet innen et bredt spekter; fra kommersialisering til sosial innovasjon.

UiO skal arbeide for å styrke forståelsen av innovasjon i alle utdanningene, og det skal utvikles et bredt utdanningstilbud innen innovasjon, kommersialisering og entreprenørskap. Studentene utgjør en stor ressurs for videreutvikling av UiOs innovasjonsevne, og UiO skal styrke sin evne til å realisere potensialet i studentenes initiativ og engasjement for innovasjon.

**Tiltak 6:**

Som et ledd i gjennomføring av innovasjonsløftet, skal enhetene utarbeide konkrete målsettinger og iverksette tiltak innen minimum ett av følgende definerte innsatsområder:

• Innovasjonskapasitet - kultur, kommunikasjon og lederskap

• Kommersialisering og entreprenørskap

• Organisering av strategiske allianser, næringslivskontakt og nye møteplasser

• Studentinnovasjon

• Utdanning

*Forventede resultater ved utgangen av 2018:*

* Fakultetet har utarbeidet planer for innovasjonsaktiviteten ved enheten og iverksatt tiltak innen minimum ett innsatsområde.

*Forventede resultater ved utgangen av 2020:*

* Fakultetet har økt innovasjonsaktivitet innen prioriterte innsatsområder.

**Status for gjennomføring:**

Helsam har aktivt søkt involveringen av arbeidslivsaktører i arbeidet med revidering av masterporteføljen. Vi vil også fremheve strategisk samarbeid med relevante samfunnsaktører blant annet tydeliggjort i vår søknad til NFR om miljøstøtte for etableringen av «Research centre for public health»

**Enhetens egne tiltak**

**Tiltak 1:**

*Forventede resultater ved utgangen av 2018:*

**Status for gjennomføring:**

Gi en kort beskrivelse av aktivitetene som er igangsatt/gjennomført:

Gi en vurdering av om oppnådde resultater og effekter av tiltakene, samt en vurdering av i hvilken grad enhetens forventede resultater er nådd:

**Tiltak 2:**

*Forventede resultater ved utgangen av 2018:*

**Status for gjennomføring:**

Gi en kort beskrivelse av aktivitetene som er igangsatt/gjennomført:

Gi en vurdering av om oppnådde resultater og effekter av tiltakene, samt en vurdering av i hvilken grad enhetens forventede resultater er nådd:

1. Med fakulteter menes i denne årsplanen fakulteter og tilsvarende enheter. [↑](#footnote-ref-1)